АҞӘА, нанҳәа 11 - Sputnik. Урыстәыла раԥхьатәи ацҳа цәцара хырҵеит Шәача, "Роза Хутор" аҿы ҳәа аанацҳауеит ашьхатә курорт асаит.
Ацҳа аура 32 метра иҟоуп.
"Ҳәарада аҳәаанырцәтәи иҟоу аиԥш зеиԥшу ацҳақәа иаҳгәадырԥхеит, аха иаԥаҳҵаз ҳара ҳвариант ауп. Ацҳа аполикарбонат иалхуп, еидҳәалоуп аметалл иалху атросқәеи архәақәеи рыла", - еиҭеиҳәоит апроект аиҿкааҩ Александр Иакушьенко.
Иара иҳәеит ари ацҳа даҽакы еиԥшымкәа излаҟоу – уи еиҭаҵуеит. Уи еиҳагьы угәы архыҭхыҭуеит.
Атуристцәа ршәарҭадара еиҿнакаауеит иҷыдоу аиқәыршәага. Уи ацҳақәларан иумӷоуҵоит. Иара убасгьы ауаҩы икапани иоуреи рзы иҟоуп аԥкрақәа – 100 кьылак деиҳамзароуп; 130 сантиметр деиҳазароуп.
Акурорт асаит иаҳәоит уажәы ахархәара шрырҭо х-цҳак. Ацҳа ду аԥхын заҵәык аус ауеит. Иара аура 115 метра иҟоуп. Иеиҵоу ӡынгьы-ԥхынгьы аус ауеит, аура 72 метра иҟоуп.